
საქართველოს ცენტრალური საარჩევნო კომისიის 
დადგენილება №47/2004

2004 წლის 19 აპრილი 
ქ. თბილისი
საქართველოს ცენრალური საარჩევნო კომისიის თავმჯდომარის მოვალეობის შემსრულებლის არჩევის წესის შესახებ

საქართველოს ორგანული კანონის „საქართველოს საარჩევნო კოდექსის” 25-ე მუხლის მე-2 პუნქტის შესაბამისად, საქართველოს ცენტრალური საარჩევნო კომისია ადგენს:


მუხლი 1

იმ შემთხვევაში, თუ საქართველოს ცენტრალური საარჩევნო კომისიის თავმჯდომარეს შეუწყდა უფლებამოსილება ვადამდე, ცენტრალური საარჩევნო კომისია საქართველოს ორგანული კანონის „საქართველოს საარჩევნო კოდექსი”-ს 22(1) მუხლით დადგენილი წესით თავისი შემადგენლობიდან ირჩევს თავმჯდომარის მოვალეობის შემსრულებელს.


მუხლი 2

ამ დადგენილების პირველი მუხლით დადგენილი წესით არჩეულ საქართველოს ცენტრალური საარჩევნო კომისიის თავმჯდომარის მოვალეობის შემსრულებელს უფლებამოსილება შეუწყდება, როგორც კი ცენტრალური საარჩევნო კომისიის ახლადარჩეული (დანიშნული) თავმჯდომარე შეძლებს თავისი უფლებამოსილების განხორციელებას.


მუხლი 3

ეს დადგენილება შეიძლება გასაჩივრდეს თბილისის საოლქო სასამართლოში (ქ. თბილისი, გრ. რობაქიძის გამზ. №7ა) მისი გამოქვეყნებიდან 3 კალენდარული დღის ვადაში.
კომისიის თავმჯდომარე ზ. ჭიაბერაშვილი

კომისიის მდივანი დ. ქიტოშვილი

